Diari Oficial de la Generalitat Valenciana


Sumari del DOGV 9191, del 08-10-2021 (2021/9629)

Informació pública de l'aprovació de l'informe ambiental i territorial estratègic de la modificació número 2 del Pla parcial sectorial del polígon industrial «El Clérigo».
---------------------------------------------------------------------------------------------------------------------------------------------------------------------------

### Dades del document

Número de DOGV
:   9191

Data del DOGV
:   08-10-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/9629


Data del document
:   20-09-2021

Organisme emissor
:   Ajuntament d'Alcoi

Tipus de document
:   Anunci

Descriptors 

:   * Alcoi
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació número 2 del Pla parcial sectorial del polígon industrial «El Clérigo». [2021/9629]  
En compliment del que es disposa en l'article 51.7 de la Llei 5/2015, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana (d'ara endavant LOTUP), i del Decret de l'Alcaldia Presidència de data 7 de juny de 2018, es procedeix a ordenar la inserció de la resolució de l'aprovació de l'informe ambiental i territorial estratègic en el procediment simplificat d'avaluació ambiental i territorial estratègica de la modificació número 2 del Pla parcial sectorial del polígon industrial «El Clérigo».  
  
L'Agrupació d'Interés Urbanístic del Polígon Industrial «El Clérigo» d'Alcoi ha presentat la modificació indicada en l'epígraf anterior relativa a la modificació de l'article V.2.2 pel que fa a les condicions especials d'ús.  
Vistos els informes, tots favorables a la tramitació de la modificació proposada, emesos pels departaments municipals de Medi Ambient, Enginyeria i Arquitectura, es va sotmetre al coneixement de la Comissió Tècnica d'Avaluació Ambiental Estratègica de Plans i Programes de l'Ajuntament, que en la sessió celebrada el dia 17 de setembre de 2021 es va pronunciar favorablement a la tramitació de la modificació mitjançant el procediment simplificat.  
Per tot l'anterior, i sent competent l'Alcaldia Presidència per ser l'Òrgan Ambiental i Territorial Estratègic de l'Ajuntament, amb data 20 de setembre de 2021 va resoldre, mitjançant un decret, i pel que ara interessa, el següent:  
  
- Aprovar l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació número 2 del Pla parcial sectorial del polígon industrial «El Clérigo» en la qual es regulen les condicions particulars d'ús de la zona.  
  
- Determinar que no és possible cap recurs contra la present resolució per no ser un acte definitiu en via administrativa, sense perjudici dels que, si escau, pertoquen en via administrativa contra l'acte d'aprovació de la modificació puntual. Tot l'anterior de conformitat amb el que es preveu en l'article 51.7 de la LOTUP.  
  
- D'acord amb el que es preveu en l'article 51.7 in fine de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat el pla o programa en el termini màxim de quatre anys des de la publicació.  
  
- Notificar aquesta resolució als interessats que apareguen en l'expedient ambiental d'aquesta actuació.  
  
Alcoi, 20 de setembre de 2021.- L'alcalde president: Antonio Francés Pérez.